34.1 KB / 403 views
34.4 KB / 205 views
stungbybee L1: Learner Member sinceApr 2006 Posts6
nobori L2: Beginner Member sinceMar 2010 Posts58
foxmon L3: Novice Member sinceMay 2007 Posts176
34.4 KB / 155 views
funky121 New User Member sinceNov 2012 Posts1
Bwatford141 L1: Learner Member sinceAug 2012 Posts5
sambu L3: Novice Member sinceJan 2007 Posts121 Bejaarde egpaar op plaas aangeval | Maroela Media
ŉ 82-jarige boer en sy vrou (glo in haar laat 70’s of vroeë 80’s) is Dinsdagaand op ŉ plaas naby Windsorton, noord van Kimberley in die Noord-Kaap, aangeval.
Kapt. Sergio Kock, woordvoerder van die polisie, het gesê die trio-misdaadeenheid in die Noord-Kaap ondersoek die saak.
“Die 82-jarige man en sy vrou was glo besig om te slaap toe die verdagtes die huis binnegekom het en hulle aangerand en vasgebind het,” het Kock gesê.
Volgens Kock is daar nog nie in die stadium veel inligting bekend nie, maar word daar vermoed dat die verdagtes met die boer se wit Mahindra-bakkie van die toneel gevlug het met ŉ vuurwapen en ŉ TV-stel. Dit is ook nog onbekend hoeveel verdagtes betrokke was by die aanval.
Die bakkie is egter later op die Barkly-Wes pad, nie ver van die plaas af nie, aangetref.
“Die boer en sy vrou is albei in ŉ hospitaal in Kimberley opgeneem vir behandeling.”
Enigiemand met inligting oor die voorval kan speurder Seome Mokwena by 081 530 5333 bel.
Ongelooflik! Die ou mense word aangerand maar daar word slegs ‘n saak van huisroof met verswarende omstandighede ondersoek!
Dit is nou die hoeveelste aanval in 2018, nog nie eens 2 maande nie. Dit hou nie op nie. Die nuwe President moet nou nie net op die korruptes fokus nie maar die geweldsmisdaad toename sterk aanspreek. Maak mens moedeloos.
Ja dit gebeur nou daagliks en Frikkie gaan duidelik nie iets daaraan doen nie – Seker instruksies van die staat af – want waarom anders word dit nie gestop nie ?
DA voel ‘n veer – dit is duidelik en dus moet hulle nie blanke-stemme verwag nie – ek dink daardie dae is verby.
Die DA het gewys dat hulle nie ons stemme verdien nie. Uit my oogpunt uit natuurlik.
Ek kry die arme oumensies so so jammer.
Mag mnr Ramaposa nou sy voet neersit as hy President word en hierdie plase begin beskerm en die boere veilig hou. Genoeg is nou genoeg.
My niggie hulle was ook so 4 jaar terug daar op hulle plaas aangeval. Gelukkig het al 2 van hulle die aanval oorleef.
Speurder Mokwena doen jou werk volg die leidrade en as jy nie weet hoe kyk homecide hunter en leer by lt Joe Kenda hoe om die skuim aan te keer.
ALLES is huisroof
Hoeveel berigte oor aanvalle op bejaardes het sedert Maandag in Maroela verskyn….?
Ek meen hierdie is die sewende een….en die week is maar drie dae oud …!!
Jammer, maar die frekwensie van die aanvalle, die brutaliteit, die plekke (plase) en die ouderdom en derhalwe weerloosheid van die slagoffers vertel ‘n ander verhaal….en laat mens wonder….
Die aanvalle word met waansinnige brutaliteit uitgevoer. Kyk gerus na Afriforum se CD genaamd “Tainted Heroes” waarin halssnoer moorde gewys word, en dieselfde waansinnigheid van die omstanders is duidelik sigbaar.
Wat of wie is die aanstigters van hierdie aanvalle….dit kan tog nie sommer vanselwers onstaan nie..?
Dis tragies. Ek sien dat in 90% van die gevalle van plaasaanvalle en -moorde, die boere en hulle vrouens wakker word wanneer die aanvallers reeds in die huis en selfs die slaapkamer is. Ek weet die tegnologie is beskikbaar om mense te waarsku wanner die aanvallers reeds ‘n afstand van die opstal is indien die nodige voorsorgmaatreëls getref word. Dit sal ‘n bietjie geld kos, maar nie honderde duisende Rande nie. Ek probeer nou reeds ‘n tyd lank om Afriforum hieroor in te lig (ek wil nie geld maak hier uit nie), maar ek word geïgnoreer. Dit gaan net daarom om ‘n dubbele heining om die plaaswerf te bou (soos in ons weermagdae) en ‘n geskikte sekerheidskamera-stelsel te installeer wat enige beweging binne die dubbele heining sal waarneem en alarm maak – asook op ‘n slimfoon oor die Internet, ingeval die plaasbewoners nie tuis is nie. Indien die kamerastelsel uitgeskakel word deur sabotasie, sal die alarm ook afgaan. Ek sal graag behulpsaam wees om die inligting te deel.